# **DECIZIA ETAPEI DE ÎNCADRARE**

## Proiect

Ca urmare a solicitării de emitere a acordului de mediu adresate de **COMUNA SURDUC**, cu sediul în județul Sălaj, comuna Surduc, satul Surduc, nr. 135pentru proiectul:" *Înființare rețea de canalizare și racorduri de canalizare în localitatea Surduc, Tihău, Cristoțel, comuna Surduc, jud. Sălaj"*, propus a fi amplasat în județul Sălaj, comuna Surduc, intravilanul și extravilanul localitățiilor Surduc, Tihău, Cristolțel, înregistrată la A.P.M. Sălaj cu nr. 2101 din 01.04.2020, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.07.2020, că proiectul proiectul: "*Înființare rețea de canalizare și racorduri de canalizare în localitatea Surduc, Tihău, Cristoțel, comuna Surduc, jud. Sălaj"*, propus a fi amplasat în județul Sălaj, comuna Surduc, intravilanul și extravilanul localitățiilor Surduc, Tihău, Cristolțel.

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit. b)- *Proiecte de dezvoltare urbană, inclusiv construcția centrelor comerciale și a parcărilor uto publice* șila pct. pct. 11, lit c) –*Stații pentru epurarea apelor uzate, altele decât cele prevăzute în anexa nr. 1*;

- prezenta solicitare a fost mediatizată prin publicare anunţ în ziarul "Graiul Sălajului", afişare şi înregistrare anunţ la sediul Comunei Surduc, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect: Proiectul are ca scop următoarele lucrări:

**-** reţele de canalizare, racorduri și stație de epurarepentru colectarea și epurarea debitelor de apă uzată Quz. zi med =382 mc/zi, Quz. zi max.=497 mc/zi, Qor max=41,3 mc/h, din localitățile Surduc, Tihău și Cristolţel, inclusiv branşamente electrice la staţiile de pompare şi la staţia de epurare

1. **Reţea de canalizare ape uzate menajere, L=15447 m în loc. Surduc,** care va cuprinde:

- reţea gravitaţională L = 8894 m;

- reţea sub presiune L = 6553 m;

- 4 staţii de pompare a apelor uzate pe traseul reţelei de canalizare (inclusiv 4 racorduri electrice la staţiile de pompare);

- 522 racorduri de canalizare pentru apele uzare menajere, din care: 420 bucăţi, executate din tuburi PP multistrat/compact, minim PN 10 Ø=160 mm, panta conductei minim 3%, racordate la conducta publică de canalizare gravitaţională; 102 buc. din ţeavă PE 100 RC cu protecţie din PP, PN 10 Ø=50 mm, racordate la reţeaua de canalizare sub presiune prevăzute cu 102 staţii de pompare individuale;

- 224 cămine de canalizare carosabile, prefabricate din beton cu diametre de 1,2 m, montate la intersecţii de trasee.

1. **Reţea de canalizare ape uzate menajere, L=12761 m în loc. Tihău,** racordată la staţia de epurare propusă spre amplasare în loc. Tihău, care va cuprinde:

- reţea de canalizare gravitaţională L = 9430 m;

- reţea sub presiune L = 3331 m;

- 6 staţii de pompare cu separare de solide, închise ermetic unde solidele aflate în apele uzate menajere sunt separate în afara pompelor (inclusiv 6 racorduri electrice la staţiile de pompare), echipate cu (1+1) electropompe apă uzată montate uscat, modul pentru reţinerea corpurilor solide grosiere cu sistem automat de auto-curăţare şi auto-golire, panou electric şi de automatizare (integrare SCADA), scară anti-alunecare cu balustradă, ventilaţie, iluminat, accesorii hidraulice, capac carosabil, cămin decantor;

- 409 racorduri de canalizare, din care: 389 la conducta publică de canalizare gravitaţională și 20 la reţeaua de canalizare sub presiune, prevăzute cu 20 staţii de pompare individuale ;

- 207 cămine de canalizare carosabile, prefabricate din beton cu diametre de 1,2 m, montate la intersecţii de trasee.

1. **Reţea de canalizare ape uzate menajere, L=7856 m în loc. Cristolţel,** cu descărcare finală în staţia de epurare propusă spre amplasare în loc. Tihău, care va cuprinde:

- reţea de canalizare gravitaţională L = 5263 m, din PP multistrat sau compact, minim SN 10, Ø=250 mm;

- reţea sub presiune L = 2593 m, din PE 100 RC cu protecţie din PP, PN 10, Ø=90 mm;

- 3 staţii de pompare cu separare de solide (inclusiv 3 racorduri electrice la staţiile de pompare), echipate cu (1+1) electropompe apă uzată montate uscat, modul pentru reţinerea corpurilor solide grosiere cu sistem automat de auto-curăţare şi auto-golire, panou electric şi de automatizare (integrare SCADA), scară anti-alunecare cu balustradă, ventilaţie, iluminat, accesorii hidraulice, capac carosabil, cămin decantor prefabricat, subteran, complet utilat, montat înaintea intrării apei uzate în staţia de pompare;

- 192 bucăţi racorduri de canalizare la conducta publică de canalizare menajeră gravitaţională;

- 148 cămine de canalizare carosabile, prefabricate din beton cu diametre de 1,2 m, montate la intersecţii de trasee.

1. **Staţie de epurare monobloc mecano-biologică** (cu eliminare avansată a Azotului şi Fosforului), cu biomasă în suspensie, aerată cu bule fine, cu funcţionare secvenţială cu nivel constant şi curgere continuuă**,** dimensionată pentru 3155 l.e**.,** cu capacitatea Q uz. zi max =497 mc/zi**,** amplasată în loc. Tihău, pe malul drept al r. Almaş, la cca. 500 m, cu următoarele componente:

* staţie de pompare influent (cu grătar rar);
* echipament pre-epurare mecanică;
* bazine piston de îndepărtare fosfor biologic (Bio-P);
* bazine de aerare (AIR);
* suflante bazine aerare, air-lift şi mixare (inclusiv sonde de oxigen pentru reglarea suflantelor);
* sistem de aerare bazin AIR;
* bazine sedimentare şi recirculare (RMSE);
* bazin de stabilizare şi depozitare nămol (ST);
* echipament de deshidratare nămol;
* pompă submersibilă evacuare nămol în exces;
* instalaţie de dozare precipitat;
* instalaţie dezinfecţie efluent cu hipoclorit de sodiu;
* debitmetru inductiv pentru debitul de apă influent în staţia de epurare;
* staţie de pompare efluent ;
* conductă de evacuare efluent, din PP cu L=500 m, Ø 110mm, pentru evacuare în r. Almaş,
* sistem de monitorizare, control şi vizualizare date de tip SCADA.
* pereu betonat pe o lungime de 5 m, pentru protecția malului și albiei, în zona gurii de evacuare ;

**~ subtraversări ale cursurilor de apă cadastrate**: râul Almaş, r. Solona, r. Cristolţel, r. Brîglez, cu conducte de canalizare sub presiune, realizate prin foraj orizontal dirijat, la adâncimea de 1,3 ÷ 1,6 m sub cota talvegului (sub cota de afuiere calculată de 0,664m),:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  crt | Localitate | Subtraversare | Coordonate Stereo 1970 | | Lungime  (m) | Qmax.  1%  (mc/s) | Cota  talveg  (mdM) |
| X (Est) | Y (Nord) |
| 1. | Surduc | subtraversare r. Solona, nr. 1, la 1,5 m sub cota talveg, în tub protecţie Ol 350mm, conductă PP 250 mm | 375438.814 | 641097.263 | 30 | 123 | 193,26 |
| 375409.000 | 641093.932 |
| 2. | subtraversare r. Solona, nr. 2, la 1,5 m sub cota talveg, în tub protecţie Ol 350mm, conductă PP 250 mm | 375337.419 | 641106.917 | 16 | 191,91 |
| 375338.965 | 641090.992 |
| 3. | subtraversare r. Brâglez, nr. 1, la 1,5 m sub cota talveg, în tub protecţie PE 250mm, conductă PE 125 mm | 374320.206 | 639820.968 | 40 | 140 | 188,73 |
| 374286.628 | 639812.338 |
| 4. | Tihău | subtraversare r. Almaş, la 1,5 m sub cota talveg, în tub protecţie PE 200 mm, conductă PE 100RC Ø= 90mm | 373122.082 | 637581.331 | 70 | 350 | 189,23 |
| 373186.575 | 637587.654 |
| 5. | Cristolţel | subtraversare r. Cristolţel, nr. 1, la 1,4 m sub cota talveg, tub protecţie Ol 350mm, conductă PP250 mm | 379271.115 | 639520.342 | 6 | 78 | 236,64 |
| 379266.419 | 639524.197 |
| 6. | subtraversare r. Cristolţel, nr. 2, la 1,4 m sub cota talveg, tub protecţie Ol 350mm, conductă PP250 mm | 379259.937 | 639516.960 | 6 | 236,19 |
| 379255.299 | 639520.767 |
| 7. | subtraversare r. Cristolţel, nr. 3, la 1,4 m sub cota talveg, tub protecţie Ol 350mm, conductă PP250 mm | 378177.163 | 639895.100 | 8 | 225,99 |
| 378169.459 | 639897.257 |
| 8. | subtraversare r. Cristolţel, nr. 4, la 1,6 m sub cota talveg, tub protecţie Ol 350mm, conductă PP250 mm | 378174.336 | 639885.369 | 8 | 225,99 |
| 378166.633 | 639887.526 |
| 9. | Subtraversare r. Cristolţel, nr. 5, la 1,3 m sub cota talveg, tub protecţie Ol 200mm, conductă PE100RC 90 mm | 377966.950 | 639948.955 | 12 | 223,98 |
| 377955.624 | 639952.922 |
| 10. | subtraversare r. Cristolţel, nr. 6, la 1,4 m sub cota talveg, tub protecţie Ol 350mm, conductă PP250 mm | 377965.526 | 639939.009 | 12 | 223,96 |
| 377953.898 | 639941.972 |
| 11. | Subtraversare r. Cristolţel, nr. 7, la 1,5 m sub cota talveg, tub protecţie PEHD 200, conductă PE100RC 90 mm | 377202.575 | 640185.036 | 70 | 212,97 |
| 377151.394 | 640196.949 |
| 12. | Subtraversare r. Cristolţel, nr. 8, la 1,5 m sub cota talveg, tub protecţie PEHD 200, conductă PE100RC 90 mm | 376903.184 | 640598.522 | 6 | 214,71 |

Apele uzate, după procesul de epurare, se vor evacua în r. Almaş

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: nu este cazul.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:***. La implementarea proiectului s-au luat toate măsurile impuse de legislația în vigoare pentru asigurarea acestor deziderate.

În condiții normale de funcționare nu vor exista efecte negative și nu se vor genera poluanți asupra mediului.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor.

**Măsuri pentru protecția calității apelor:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**Măsuri pentru protecția calității aerului:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

-se va respecta prevedrile legislației în vigoare.

**Măsuri pentru protecția solului și subsolului:**

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**Măsuri pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**Măsuri pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.Lucrările de ***organizare de șantier :*** La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţie, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a rezidurilor la întâmplare.

Zona va fi delimitată și semnalizată conform normativelor specifice de securitate și sănătate la locul de muncă.

Accesul cu utilaje se va face pe drumurile existente.

Din punct de vedere al protecției mediului se estimează că impactul generat de lucrările organizării de șantier asupra populației, sănătății umane, faunei și florei, solului, calității și regimului cantitativ al apei, calității aerului, zgomotului, peisajului, patrimoniului cultural este nesemnificativ cu condiția respectării următoarelor măsuri:

- evitarea pierderilor de produse petroliere (motorină, benzină, ulei) de la mașinile care transportă materialele necesare organizării de șantier;

- utilizarea unor mijloace de transport în stare tehnică bună, nepoluante;

- depozitarea corespunzătoare a materialelor necesare executării lucrărilor prevăzute prin proiect, în locuri bine stabilite, amenajate corespunzător, în vederea prevenirii poluării solului/subsolului ;

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 2 din 05.02.2020 emis de Comuna Surduc, terenul este situat în intravilanul și extravilanul localitățiilor Surduc, Tihău și Cristoțel, comuna Surduc și este în proprietatea comunei Surduc.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** **Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - Se apreciază că probabilitatea impactul va fi redus, *improbabil,* în perioada de execuție și de exploatare, având în vedere măsurile luate prin proiect;

d6) debutul, durata, frecvenţa şi reversibilitatea preconizate ale impactului: - Impactul asupra mediului va exista (temporar) în perioada desfășurării lucrărilor de construire și pe perioada funcționării (temporar) numai prin pierderi accidentale;

d7) cumularea impactului cu impactul altor proiecte existente şi/sau aprobate: nu este cazul.

d8) posibilitatea de reducere efectivă a impactului: Impactul va fi redus/inexistent prin respectarea următoarelor condiții:

- stocarea materialelor necesare executării lucrărilor în locuri bine stabilite, pe suprafețe betonate, în vederea prevenirii poluării solului/subsolului;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate);

- circulația se va face obligatoriu pe drumul existent pentru a se evita degradarea inutilă a terenului;

- la terminarea lucrărilor, executantul va curăța zonele afectate de orice materiale și reziduuri, va reface solul în zonele unde acesta a fost afectat de lucrări, depozitare materiale, staționare utilaje, în scopul redării în circuit la categoria de folosință deținută inițial;

-se va respecta nivelul de zgomot, conform prevederilor Ord. 119/2014, cu modificările ulterioare;

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș-Tisa Sistemul de Gospodărire a Apelor Sălaj, înregistrată la A.P.M. Sălaj cu nr. 4166 din 06.07.2019, decizie justificată prin următoarele: lucrările prezentate în proiect nu vor avea impact asupra corpului de apă;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. .......... din ...............,*** eliberat de A.N. Apele Române, Administrația Bazinală de Apă Someș-Tisa Sistemul de Gospodărire a Apelor Sălaj:

***Avizul de gospodărire a apelor se emite cu următoarele condiții:***

Proiectantul este responsabil de calculele hidraulice privind dimensionarea lucrărilor de traversare a cursurilor de apă în secțiunile de traversare cu conducte de canalizare.

Începerea execuției se va anunța cu 10 zile înainte la Sistemul de Gospodărire a Apelor Sălaj.

Pe parcursul execuției lucrărilor constructorul și beneficiarul au obligația de a asigura scurgerea liberă a apelor, degradarea albiei și a malurilor precum și depozitarea de materiale sau staționarea utilajelor în albii fiind interzisă.

Lucrările se vor corela funcțional sub aspect hidrotehnic cu lucrările existente în zonă.

Marcarea prin 2 repere (borne) a traseului conductei de canalizare din zonele de subtraversare a cursurilor de apă (mal stâng și mal drept).

Asigurarea condițiilor de măsurare a debitelor de apă evacuate în receptor prin sisteme de măsură conforme cu cerințele metrologice în vigoare.

Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.

Recepția lucrărilor se va face în prezența delegatului Sistemului de Gospodărire a Apelor Sălaj.

La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Claudia SANDOR